CELEX: E2012J0014
Language: hu
Date: 2013-06-03 00:00:00
Title: A Bíróság ítélete ( 2013. június 3. ) az E-14/12. számú – EFTA Felügyeleti Hatóság kontra Liechtensteini Hercegség ügyben (Szerződő fél kötelezettségeinek elmulasztása – Letelepedés szabadsága – Szolgáltatásnyújtás szabadsága – Az EGT-megállapodás 31. és 36. cikke – Biztosítékletételi kötelezettség a munkaerő-kölcsönzők számára – Közvetett és közvetlen hátrányos megkülönböztetés – Tartózkodási helyre vonatkozó követelmény – Indokolás)

26.9.2013   
            
            
               HU
            
            
               Az Európai Unió Hivatalos Lapja
            
            
               C 277/11
            
         A BÍRÓSÁG ÍTÉLETE
   (2013. június 3.)
   az E-14/12. számú
   EFTA Felügyeleti Hatóság kontra Liechtensteini Hercegség ügyben
   (Szerződő fél kötelezettségeinek elmulasztása – Letelepedés szabadsága – Szolgáltatásnyújtás szabadsága – Az EGT-megállapodás 31. és 36. cikke – Biztosítékletételi kötelezettség a munkaerő-kölcsönzők számára – Közvetett és közvetlen hátrányos megkülönböztetés – Tartózkodási helyre vonatkozó követelmény – Indokolás)
   2013/C 277/09
   Az E-14/12. számú, EFTA Felügyeleti Hatóság kontra Liechtensteini Hercegség ügyben – KÉRELEM annak kimondására, hogy mivel a Liechtensteini Hercegség olyan szabályokat tart hatályban, amelyek 50 000 svájci frank összegű biztosíték letételére kötelezik a munkaerő-kölcsönző vállalkozásokért felelős, liechtensteini illetőségű személyeket, viszont az előírt biztosíték összege a hasonló funkciót betöltő, nem liechtensteini illetőségű személyek esetében, valamint a munkaerő-kölcsönzési szolgáltatásokat több országra kiterjedően nyújtani kívánó munkaerő-kölcsönző vállalkozások esetében 100 000 svájci frank, nem teljesítette az Európai Gazdasági Térségről szóló megállapodás 31. és 36. cikke alapján fennálló kötelezettségeit – a Carl Baudenbacher elnökből, Per Christiansen előadó-bíróból és Páll Hreinsson bíróból álló Bíróság 2013. június 3-án az alábbi ítéletet hozta:
   A Bíróság:
   
               1.
            
            
               Kimondja, hogy mivel a Liechtensteini Hercegség olyan szabályokat tart hatályban, amelyek 50 000 svájci frank összegű biztosíték letételére kötelezik a munkaerő-kölcsönző vállalkozásokért felelős, liechtensteini illetőségű személyeket, viszont az előírt biztosíték összege a hasonló funkciót betöltő, nem liechtensteini illetőségű személyek esetében, valamint a munkaerő-kölcsönzési szolgáltatásokat több országra kiterjedően nyújtani kívánó munkaerő-kölcsönző vállalkozások esetében 100 000 svájci frank, nem teljesítette az Európai Gazdasági Térségről szóló megállapodás 31. és 36. cikke alapján fennálló kötelezettségeit.
            
         
               2.
            
            
               Kötelezi Liechtensteint az eljárás költségeinek viselésére.